# کنڈرگارٹن کے بچے سیکھنے کے شوقین ہوتے ہيں

### کنڈرگارٹن کیا ہے؟

## کنڈرگارٹن بچوں کے لئے اسکول شروع کرنے سے قبل ایک تعلیمی پروگرام ہے۔

## کنڈرگارٹن پروگراموں میں ڈگری یافتہ اساتذہ پڑھاتے ہيں۔ کنڈرگاٹن میں آپ کا بچہ ایسی اہم مہارتیں سیکھے گا جو اسے اسکول جانے کی تیاری میں مدد دیں گی۔

### میرے بچے کے لئے کنڈرگارٹن پروگرام کیوں اہم ہے؟

## کنڈرگارٹن جانے والے بچے ایسی مہارتیں سیکھتے ہیں جو مستقبل کی ساری تعلیم کی بنیاد ہیں، جیسے پڑھنا، نمبروں کی گنتی سیکھنا اور انہیں پہچاننا اور مسائل کو حل کرنے کا طریقہ سیکھنا۔ آپ کا بچہ کھیل کے ذریعے سے سیکھے گا جو کہ تحقیق کے مطابق بچوں کو پڑھانے کا بہترین طریقہ ہے۔ کنڈرگارٹن میں آپ کا بچہ نئے دوست بنائے گا اور اس کے اعتماد اور خودمختاری میں اضافہ ہوگا۔

### کنڈرگارٹن پروگرام کون فراہم کرتا ہے؟

## کنڈرگارٹن پروگرام زیادہ تر لانگ ڈے کیئر مراکز کے ساتھ ساتھ خصوصی کنڈرگارٹن خدمات میں بھی دستیاب ہیں۔

### میں اپنے بچے کے لئے بہترین کنڈرگارٹن کا انتخاب کس طرح کروں؟

**یہ جاننا اچھا ہے کہ آیا خدمت سرکاری فنڈز سے چلنے والا کنڈرگارٹن مہیا کرتی ہے - خدمت میں لگایا گیا ’فنڈڈ کنڈرگارٹن‘** (Funded Kindergarten) **سرٹیفکیٹ تلاش کریں۔**

## حکومت نیشنل کوالٹی فریم ورک کہلانے والے نظام کے تحت تمام کنڈرگارٹن اور لانگ ڈے کیئر خدمات کے معیار کی جانچ کرتی ہے اور ہر خدمت کو ایک کوالٹی ریٹنگ دیتی ہے۔ تمام خدمات کے لئے ضروری ہے کہ وہ اپنی ریٹنگ کو ڈسپلے کريں۔ آپ خدمت سے کہہ سکتے ہیں کہ وہ آپ کو دکھائے یا بتائے کہ اسے کونسی ریٹنگ دی گئی ہے۔

## ایک خدمت آپ کے کنبے کے لئے مناسب ہے، اس بات کو یقینی بنانے کا طریقہ یہ ہے کہ آپ لانگ ڈے کیئر خدمات یا کنڈرگارٹن میں جائيں اور گھوم پھر کر دیکھیں اور اساتذہ سے بات کرکے اس بات کا اندازہ لگائیں کہ کنڈرگارٹن پروگرام آپ کے بچے کو کیا دے سکتا ہے۔

### اگر میرا بچہ ابھی انگریزی نہ بول سکتا ہو تو؟

## کنڈرگارٹن اساتذہ تمام بچوں کو پروگرام میں شامل کرتے ہيں، لہذا جو بچے انگریزی نہیں بولتے انہيں بھی دوسرے بچوں کی طرح کھیلنے اور سیکھنے کے مواقع ملیں گے۔

## ہوسکتا ہے کہ کچھ کنڈرگارٹنز میں دو زبانیں بولنے والے اساتذہ بھی ہوں جو ایسے بچوں کو اضافی مدد کی پیش کش کرسکتے ہیں جو کہ انگریزی کم بولتے ہیں یا نہیں بولتے۔

### کنڈرگارٹن پر کتنا خرچہ آتا ہے؟

## حکومت اسکول شروع کرنے سے ایک سال پہلے تمام بچوں کو ایک ہفتے میں 15 گھنٹے کنڈرگارٹن میں شرکت کرنے کے لئے فنڈز مہیا کرتی ہے۔ زیادہ تر خدمات سرکاری فنڈز کے علاوہ بھی فیس وصول کرتی ہیں۔

## کچھ گھرانے اضافی فیسوں کی لاگت میں مدد کے لئے سبسڈی حاصل کرنے کے اہل ہو سکتے ہیں، مثال کے طور پر ایسے گھرانے جن کے پاس ہیلتھ کیئر کارڈز یا انسانی ہمدردی کی بنیادوں پر ویزا ہے۔ مزید معلومات کے لئے کنڈرگارٹن خدمت سے بات کریں۔

### میں اپنے بچے کو کنڈرگارٹن میں کیسے داخل کرواؤں؟

## اگر آپ کو معلوم ہے کہ آپ کنڈرگارٹن کی کس خدمت میں اپنے بچے کو بھیجنا چاہيں گے تو آپ اندراج کے لئے اس خدمت سے رابطہ کرسکتے ہیں۔ بہت سی مقامی کاؤنسلوں میں کنڈرگارٹن میں داخلے کی مرکزی اسکیمیں ہیں لہذا آپ اپنے علاقے میں کنڈرگارٹن پروگرام میں داخلے کے لئے اپنی مقامی کاؤنسل سے رابطہ کرسکتے ہیں یا پھر آپ زچہ بچہ کی صحت کی اپنی مقامی نرس سے پوچھ سکتے ہیں۔

## زیادہ تر کنڈرگارٹنز بچوں کو سال کے وسط میں اگلے سال کے لئے داخل کرتے ہیں۔ بہت سے کنڈر گارٹنز میں انتظار کی فہرست ہوتی ہے لہذا جتنی جلدی ہوسکے اپنے بچے کو داخل کروانا بہتر ہے تاکہ آپ کو اپنے ترجیحی کنڈرگارٹن میں داخلہ حاصل کرنے کا بہترین موقع مل سکے۔

## مزید معلومات حاصل کریں

### ویب سائٹس

## اپنے اہل خانہ کے لئے مناسب کنڈرگارٹن کی تلاش کے بارے میں مشورہ حاصل کریں:

## [www.education.vic.gov.au/parents/childcare-kindergarten/Pages/default.aspx](http://www.education.vic.gov.au/parents/childcare-kindergarten/Pages/default.aspx)

## اپنے علاقے میں کنڈرگارٹن تلاش کریں:

## [www.education.vic.gov.au/findaservice/Home.aspx](http://www.education.vic.gov.au/findaservice/Home.aspx)

### ٹیلی فون

## شمال مشرقی وکٹوریہ

## شمال مغربی وکٹوریہ

## جنوب مشرقی وکٹوریہ

## جنوب مغربی وکٹوریہ

## اپنی زبان میں مدد حاصل کرنے کے لئے:

* نیشنل ٹرانسلیٹنگ اینڈ انٹرپرٹنگ سروس کو
* ان سے اپنے علاقے کے نمبر پر کال ملانے کا کہيں (اوپر دیکھیں)
* وہ فون لائن پر آپ کے لئے ترجمہ کریں گے۔